CELEX: 
Language: da
Date: 2016-04-05 00:00:00
Title: KOMMISSIONENS DELEGEREDE FORORDNING (EU) …/… om berigtigelse af delegeret forordning (EU) 2015/2446 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Ved forordning (EU) nr. 952/2013 (kodeksen) får Kommissionen i overensstemmelse med artikel 290 i traktaten om Den Europæiske Unions funktionsmåde (TEUF) delegeret beføjelse til at supplere visse af kodeksens ikke-væsentlige elementer. Kommissionen har derfor gjort brug af sine nye beføjelser og vedtog den 28. juli 2015 Kommissionens delegerede forordning (EU) 2015/2446 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen. Kommissionens delegerede forordning fastsætter almindelige bestemmelser til supplering af kodeksen i overensstemmelse med delegeringen af beføjelser og med henblik på at sikre en klar og korrekt anvendelse af kodeksen. 
            
            
               Efter ikrafttrædelsen af delegeret forordning (EU) 2015/2446 er der konstateret forkerte krydshenvisninger, som skyldes den endelige revision af teksten og ændringer af strukturen af visse bestemmelser. Der er desuden konstateret manglende elementer i nogle bestemmelser, som utilsigtet ikke blev medtaget i lovteksten. Tilpasningen af disse unøjagtigheder er af stor betydning for Kommissionen, medlemsstaterne og handelen og er en absolut forudsætning for en korrekt gennemførelse af Unionens toldlovgivning. 
            
            
               Forordning (EU) nr. 952/2013 og Kommissionens delegerede forordning (EU) 2015/2446 anvendes fra den 1. maj 2016. Det er derfor nødvendigt at berigtige delegeret forordning (EU) 2015/2446 for hurtigst muligt at erstatte de problematiske henvisninger og korrigere manglerne for at sikre, at de nødvendige bestemmelser er på plads med henblik på anvendelsen af kodeksen og dens gennemførelsesbestemmelser.  
            
            
               2.HØRINGER FORUD FOR RETSAKTENS VEDTAGELSE
            
            
               I overensstemmelse med pkt. 4 i den fælles forståelse vedrørende delegerede retsakter mellem Europa-Parlamentet, Rådet og Europa-Kommissionen er der afholdt en høring.
            
            
               Lovgivningsudkastet blev forelagt medlemsstaternes repræsentanter på mødet i ekspertgruppen vedrørende toldkodeksen den 17. marts 2016. Medlemsstaterne tilsluttede sig de foreslåede berigtigelser.   
            
            
               3.JURIDISKE ASPEKTER AF DEN DELEGEREDE RETSAKT
            
            
               Artikel 139 og 141 i Kommissionens delegerede forordning (EU) 2015/2446 skal berigtiges med henblik på at korrigere de konstaterede mangler.  
            
            
               Eftersom disse ændringer påvirker substansen af den delegerede retsakt, er det egnede instrument Kommissionens delegerede forordning om berigtigelse af delegeret forordning (EU) 2015/2446. Den vil finde anvendelse, såfremt Europa-Parlamentet eller Rådet ikke gør indsigelse inden for en periode på to måneder med mulighed for forlængelse af perioden med yderligere to måneder. 
            
            
                
            
            
               KOMMISSIONENS DELEGEREDE FORORDNING (EU) …/…
            
            
               af 5.4.2016
            
            
               om berigtigelse af delegeret forordning (EU) 2015/2446 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen
                  1
               , særlig artikel 160, og
            
            
               ud fra følgende betragtninger:
            
         
         
            
               (1)Efter offentliggørelsen af Kommissionens delegerede forordning (EU) 2015/2446
                  2
                er der konstateret to fejl. 
            
            
               (2)Den første fejl vedrører formodningen om en toldangivelse efter artikel 139 i delegeret forordning (EU) 2015/2446 for visse varer omhandlet i artikel 136, stk. 1, i samme delegerede forordning. Denne formodning skulle dække samme type varer som i Kommissionens forordning (EØF) nr. 2454/93
                  3
               , der i øjeblikket finder anvendelse, nemlig paller, containere og transportmidler samt reservedele, tilbehør og udstyr til disse paller, containere og transportmidler; personlige ejendele og varer til sportsbrug; velfærdsmateriel for søfolk, der anvendes på et skib i udenrigsfart; medicinsk-kirurgisk udstyr og laboratorieudstyr; katastrofeudstyr, der anvendes i forbindelse med foranstaltninger til afhjælpning af følgerne af katastrofer eller lignende situationer, der berører Unionens toldområde; og transportable musikinstrumenter, der indføres midlertidigt af en rejsende med henblik på anvendelse som fagligt udstyr. Da delegeret forordning (EU) 2015/2446 blev gjort færdig, var der ændret på rækkefølgen af varerne i artikel 136, men henvisningen til disse varer i artikel 139 i samme delegerede forordning var ikke ændret tilsvarende. Disse henvisninger bør derfor berigtiges.
            
            
               (3)Den anden fejl vedrører artikel 141, stk. 1, i delegeret forordning (EU) 2015/2446. I artikel 233, stk. 1, litra b), i forordning (EØF) nr. 2454/93, som i øjeblikket finder anvendelse, gives der mulighed for, i en række begrænsede og meget specifikke tilfælde, at betragte overskridelse af grænsen som en angivelse om midlertidig indførsel, udførsel eller genudførsel. Denne bestemmelse blev ved en fejltagelse ikke medtaget i delegeret forordning (EU) 2015/2446, og der er derfor ingen mulighed for at angive visse varer blot ved den handling at krydse grænsen til Unionens toldområde. Ved vedtagelsen af delegeret forordning (EU) 2015/2446 var det ikke hensigten at ændre bestemmelsen vedrørende typer af handlinger, der anses for at være en toldangivelse. Artikel 141, stk. 1, bør derfor berigtiges. 
            
            
               (4)Delegeret forordning (EU) 2015/2446 bør derfor berigtiges.
            
            
               (5)Bestemmelserne i denne forordning bør anvendes fra den 1. maj 2016 for at muliggøre den fulde anvendelse af kodeksen —
            
            
               VEDTAGET DENNE FORORDNING:
            
            
               Artikel 1
            
            
               Berigtigelser til delegeret forordning (EU) 2015/2446
            
            
               Delegeret forordning (EU) nr. 2015/2446 berigtiges således:
            
            
               1)Artikel 139 affattes således: 
            
            
               "1. Hvis de i artikel 136, stk. 1, litra a)-d), litra h) og litra i), nævnte varer ikke er angivet på anden måde, anses de for at være angivet til midlertidig indførsel i henhold til artikel 141.
            
            
               2. Hvis de i artikel 136, stk. 1, litra a)-d), litra h) og litra i), nævnte varer ikke er angivet på anden måde, anses de for at være angivet til reeksport i henhold til artikel 141, hvormed proceduren for midlertidig indførsel afsluttes."
            
            
               2)I artikel 141, stk. 1, tilføjes som litra d):
            
            
               "d)
                     den blotte handling, at varer krydser grænsen til Unionens toldområde i følgende situationer:
            
            
               i)hvor der gælder en fritagelse for forpligtelsen til at transportere varerne til det rette sted i henhold til de særlige regler i kodeksens artikel 135, stk. 5
            
            
               ii)hvor varerne anses for at være angivet til reeksport i henhold til artikel 139, stk. 2, i denne forordning
            
            
               iii)hvor varerne anses for at være angivet til eksport i henhold til artikel 140, stk. 1, i denne forordning."
            
            
            
               Artikel 2 
            
            
               Ikrafttræden
            
         
         
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
            
               Den anvendes fra den 1. maj 2016.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 5.4.2016.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        EUT L 269 af 10.10. 2013, s. 1.
               
               
                  
                     (2)
                  
                        Kommissionens delegerede forordning (EU) 2015/2446 af 28. juli 2015 til supplering af EuropaParlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen (EUT L 343 af 29.12.2015, s. 1).
               
               
                  
                     (3)
                  
                        Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253 af 11.10.1993, s. 1).